
Mozi mint szolgáltatás

Kulcsszavak: Mozi; Szolgáltatásmarketing; 4P; 3P; Lehetőségek
A TDK dolgozat alapvető célja a mozizás, mint szolgáltatás jelenlegi helyzetének feltérképezése, szolgáltatásmarketing szemléletű elemzése. A dolgozat első részében a 4P, illetve a szolgáltatások esetében felmerülő további 3P értelmezésére, bemutatására és mozira való levetítésére kerül sor. A dolgozatban bemutatott elemzés célkeresztjében a multiplexek állnak, de a lehetőségekhez mérten, vizsgálom az art mozik, a hagyományos mozik, illetve a Cinema City-n kívüli multiplexek helyzetét, fejlesztési lehetőségeit is.
A mozizás trendjeinek ismertetése szekunder kutatás alapján történik. A nézettségi adatok, 2011-ig állnak rendelkezésre a Nemzeti Filmiroda jóvoltából.
A primer kutatás során három, a felmerülő kutatási problémát különböző aspektusokból vizsgáló kutatási módszert alkalmazok. Első mozzanatként szakértői mélyinterjú készült a Cinema City Magyarország Marketing– és PR igazgatójával, Buda Andreával, amellyel mélyebb információk felderítése a cél. Folyatásként sor került két fókuszcsoportos interjúra, egy budapesti egyetemi csoport és egy nyíregyházi, érettségi előtt álló csoport bevonásával. Cél a mozizással kapcsolatos gondolatok, tapasztalatok, ötletek és vélemények feltárása. A kvalitatív vizsgálatokat követően, a feltárt információk ismeretében került sor kérdőíves felmérésre.
A dolgozat célja a kutatások során feltárt, kvantitatív felméréssel megerősített lehetséges fejlesztési lehetőségek összegzése, amelyek eredményeként a mozi, mint vonzó szabadidős tevékenység és kulturális élményt nyújtó kikapcsolódási lehetőség jelenik meg a célcsoportok számára.



